එක්සත් ජාතික පක්ෂයේ කොළඹ දිස්ත්‍රික් හිටපු නාගරික මන්ත්‍රීවරයෙකු වන සෙනරත් කළුබෝවල මහතා ද මෙවර සන්ධානයට තම සහයෝගය ලබා දෙන බවට මෙහි දී ප්‍රතිඥා දුන්නේ ය. ජේ. ආර්. ජයවර්ධන මහතා විසින් හඳුන්වා දෙන ලද ව්‍යවස්ථාව ශ්‍රී ලංකා දේශපාලන ඉතිහාසයේ සිදු වූ මහා විනාශයක් ලෙස මීට පෙර කතා කළ කථිකයින් පෙන්වා දුන් අතර ලබන අප්‍රේල් 02 වැනිදාට මැතිවරණය පැවැත්වීමේ අවස්ථාව සලස්වා දුන්නේත් එම ව්‍යවස්ථාව ම බව අමතක නොකළ යුතු යැයි කළුබෝවල මහතා පැවසුවේ සභාව සිනහ ගන්වමිනි.